பெர்டி போல்டன்

இராபர்ட் ஹென்றி டன்டாஸ் போல்டன் (Robert Henry Dundas Bolton, பிறப்பு: சனவரி 13 1893 , இறப்பு: அக்டோபர் 30 1964),  இங்கிலாந்து அணியின் துடுப்பாட்டக்காரர் ஆவார். மேலும் இவர் சிப்பாய், காவல் அதிகாரி மற்றும் நார்தாம்ப்டன்ஷையர் கான்ஸ்டபுலரியின் தலைமைக் காவலரும் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு முதல்தர துடுப்பாட்டப் போட்டிகளில் கலந்து கொண்டுள்ளார். 1913-1922 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

 சுயசரிதை 
எட்வர்ட் கிராஃபோர்டு போல்டன் என்பவரின் மகனான இவர், பிரித்தானிய இந்தியாவின் மைசூரில் ஜனவரி 1893 இல் பிறந்தார். இவர், இங்கிலாந்தின் ரோசல் பள்ளியில் கல்வி பயின்றார். அங்கு இவர் பள்ளித் துடுப்பாட்ட அணிக்காக விளையாடினார். போல்டன் 1910 முதல் 1912 வரை டொர்செட் கவுன்டி துடுப்பாட்ட அணிக்காக மைனர் கவுண்டி விளையாட்டில் விளையாடினார். மைனர் கவுண்டி வாகையாளர் போட்டிகளில் பதினாறு போட்டிகளில் பங்கேற்றார்.

1913 ஆம் ஆண்டில், கேம்பிரிச்சு பல்கலைக்கழகம் மற்றும் வார்விக்சயருக்கு எதிராக ஹாம்ப்சையர் துடுப்பாட்ட அணிக்காக முதல் தர துடுப்பாட்டத்தில் இரண்டு முறை விளையாடினார்.

இராணுவப் பணிகள் 
முதலாம் உலகப் போருக்கு நான்கு மாதங்களுக்குப் பிறகு, நவம்பர் 1914 இல் பிரித்தானியஷ் இந்திய இராணுவ ரிசர்வ் பிரிவில் இரண்டாம் லெப்டினன்ட்டாக நியமிக்கப்பட்டார். அவர் கிழக்கு ஆப்பிரிக்க போர்முனையில் 101வது கிரெனேடியர்களுடன் நவம்பர் 27, 1914 முதல் செப்டம்பர் 3, 1916 வரை பணியாற்றினார். மேலும் நவம்பர் 1915 இல் லெப்டினன்ட்டாக பதவி உயர்வு பெற்றார். இந்தப் படைப்பிரிவு பாலதீனத்திற்கு மாற்றப்பட்டது. இங்கு இவர் செப்டம்பர் 4, 1916 முதல் அக்டோபர் 31, 1918 வரை சேவையாற்றினார். பிப்ரவரி 3, 1917 அன்று சூயஸ் கால்வாயில் உருவாக்கப்பட்ட 2வது பட்டாலியன் 101வது கிரெனேடியர்ஸுக்கு இவர் மாற்றப்பட்டார். 1917 ஜூன் 4 ஆம் தேதி இந்திய ராணுவத்தில் லெப்டினன்ட்டாக 1916 ஆகஸ்ட் 13 முதல் நியமிக்கப்பட்டார். 

போருக்குப் பிறகு, பிப்ரவரி 6 முதல் டிசம்பர் 8, 1919 வரை தற்காலிகப் படைத்தலைவராக நியமிக்கப்பட்டார். பின்னர் ஆகஸ்ட் 1919 இல் படைத்தலைவராக பதவி உயர்வு பெற்றார். அவர் 1919 மற்றும் 1921 க்கு இடையில் வசீரிஸ்தானில்] பணி புரிந்தார்.

துடுப்பாட்டம் 
வசீரிஸ்தானில் தனது சேவையைத் தொடர்ந்து, 1921 கோடையில் இங்கிலாந்து திரும்பிய இவர் ஹாம்ப்சையருக்காக முதல் தரத் துடுப்பாட்டத்தை மீண்டும் விளையாடத் தொடங்கினார். 1921 கவுண்டி வாகையாளர் போட்டிகளில் நாட்டிங்ஹாம்சையர் மற்றும் லீசெஸ்டர்சையருக்கு எதிராக இரண்டு முறை விளையாடினார். ஹாம்ப்சையருக்காக, ஏழு முதல் தரத் துடுப்பாடப் போட்டிகளில் விளையாடினார். இவற்றில், 10.08 சராசரியாக 121 ஓட்டங்கள் எடுத்தார். இதில் அதிகபட்சமாக 24 ஓட்டங்கள் எடுத்தார். 1921 நவம்பர் 18 அன்று, அவர் பிரிட்டிஷ் இராணுவத்தின் வெலிங்டன் டியூக்கின் படைப்பிரிவுக்கு மாற்றப்பட்டார். நவம்பர் 1933 இல் இராணுவப் பணியிலிருந்து படைத்தலைவராக ஓய்வு பெற்றார். 

 காவல் பணி 
பின்னர் போல்டன் பெருநகர காவல்துறையில் சேர்ந்தார். 1941 இல்,  நார்தாம்ப்டன்சையர் காவல் துறையின் தலைமைக் காவலர் ஆனார். 1960 வரை இந்தப் பதவியில் இருந்தார்.  1952 புத்தாண்டு விருதுகளில் அரசின் மதிப்புமிக்க சேவையைப் பெற்றார்.

 இறாப்பு 
போல்டன் அக்டோபர் 1964 இல் இலண்டனின் செயின்ட் பான்க்ராஸில் இறந்தார்.

 மேற்கோள்கள் 

 வெளி இணைப்புகள் 

பகுப்பு:1893 பிறப்புகள்
பகுப்பு:1964 இறப்புகள்
பகுப்பு:இங்கிலாந்துத் துடுப்பாட்டக்காரர்கள்
பகுப்பு:டொர்செட் துடுப்பாட்டக்காரர்கள்
பகுப்பு:ஹாம்ப்சையர் துடுப்பாட்டக்காரர்கள்